**Ηλεκτρονικές Πληρωμές**

Στην νέα πλατφόρμα Ηλεκτρονικών Πληρωμών του Δήμου Ελευσίνας μπορούν πλέον οι ενδιαφερόμενοι:
**α)** να ενημερωθούν για τις βεβαιωμένες και αβεβαίωτες οφειλές τους προς τον Δήμο, **β)** να εξοφλήσουν άμεσα την οφειλή τους με χρήση χρεωστικής/πιστωτικής κάρτας, **γ)** να ενημερωθούν για την ταυτότητα οφειλής μέσω της οποίας θα εξοφλήσουν ηλεκτρονικά (ή και με τα υπόλοιπα διαθέσιμα κανάλια των συνεργαζόμενων με το ΔΙΑΣ τραπεζών), **δ)** να δουν την καρτέλα των στοιχείων οφειλέτη που τηρεί γι’αυτούς ο Δήμος (διακανονισμοί, αβεβαίωτες οφειλές με απόσπασμα-οίκοθεν, κλήσεις),**ε)** προβολή ιστορικού πληρωμών που πραγματοποιήθηκαν μέσα από την πλατφόρμα.
Η σύνδεση στην υπηρεσία Ηλεκτρονικών Πληρωμών γίνεται με χρήση των προσωπικών σας κωδικών στο taxisnet, όταν αυτό ζητηθεί από την σχετική υπηρεσία-σελίδα της Γενικής Γραμματείας Πληροφοριακών Συστημάτων.
Η εξόφληση της οφειλής σας στις συνεργαζόμενες τράπεζες και στα ΕΛΤΑ, μέσω e-banking, phone-banking ή με κάθε άλλο διαθέσιμο κανάλι εξυπηρέτησης των συνεργαζόμενων με το ΔΙΑΣ τραπεζών, γίνεται με χρήση
της Ταυτότητας Οφειλής (25ψήφιος Κωδικός ΔΙΑΣ – RF) ο οποίος αναγράφεται στο ηλεκτρονικό/έντυπο ειδοποιητήριο ή δίπλα στην κάθε οφειλή.
Στην καρτέλα οφειλέτη εμφανίζονται μόνο οι βεβαιωμένες οφειλές που συνδέονται με το ΑΦΜ του.
**Προϋποθέσεις πληρωμής**
**1)** Ως ημερομηνία εξόφλησης της οφειλής λογίζεται η ημερομηνία
κατάθεσης.
**2)** Χρηματικοί Κατάλογοι και προσαυξήσεις εξοφλούνται εμπρόθεσμα αν η
κατάθεση έχει πραγματοποιηθεί έως την ημερομηνία λήξης που
αναγράφεται στο ειδοποιητήριο.
**3)** Είστε αποκλειστικά υπεύθυνοι για την ορθότητα των στοιχείων που
καταχωρείτε.
**4)** Σε περίπτωση που ο οφειλέτης διαπιστώσει ότι κάποια από τα στοιχεία
του στην καρτέλα του Δήμου είναι λάθος ή επιθυμεί να κάνει κάποια αλλαγή
τότε μπορεί να ενημερώσει την αρμόδια Υπηρεσία για τη διόρθωση των
στοιχείων του, στο email: esoda@elefsina.gr.
Για οποιαδήποτε πληροφορία οικονομικής φύσης  παρακαλώ
επικοινωνήστε στο email:tameio@elefsina.gr
Για τεχνικά ζητήματα επικοινωνήστε στο email: tameio@elefsina.gr